|  |
| --- |
| Obec Ostrý Grúň  Ostrý Grúň 193, 96677 Ostrý Grúň |

# Kúpna zmluva

*uzavretá v zmysle ust. § 588 a nasl. Občianskeho zákonníka*

# Zmluvné strany

|  |
| --- |
| **Predávajúci:** |

|  |  |
| --- | --- |
| Názov Obce: | Obec Ostrý Grúň |
| Sídlo: | Ostrý Grúň 193, 96677 Ostrý Grúň |
| IČO: | 00320901 |
| DIČ: | 2020478537 |
| IČ DPH: | .............................. |
| Štatutárny orgán a funkcia: | Ing. Ján Adamov, starosta obce |
| IBAN: | SK4756000000001483386001 |
| Telefón: | 0915498582 |
| Email: | starosta@ostrygrun.sk |

*(ďalej len „Predávajúci“)*

|  |
| --- |
| **Kupujúci:** |

|  |  |
| --- | --- |
| Meno a priezvisko: | Pavel Pavlík |
| Dátum narodenia: | 27.10.1977 |
| Rodné číslo: | 771027/8378 |
| Trvalý pobyt: | Ostrý Grúň 188/2, 966 77 |
| Štátna príslušnosť: | SR |

|  |  |
| --- | --- |
| Meno a priezvisko: | Renáta Pavlíková |
| Rod. priezvisko: | Koniarová |
| Dátum narodenia: | 9.3.1975 |
| Rodné číslo: | 755309/8399 |
| Trvalý pobyt: | Ostrý Grúň 188/2, 966 77 |
| Štátna príslušnosť: | SR |

*(ďalej len „Kupujúci“)*

uzavreli túto

# KÚPNU ZMLUVU

## Článok I Úvodné ustanovenia

1.1 Predávajúcemu patria nehnuteľnosti nachádzajúce sa v katastrálnom území Ostrý Grúň, obec Ostrý Grúň, a to menovite:

1. pozemok KN - C parc. č. 154/19, trvalý trávny porast o výmere 76 m2, zapísaný na LV č. 604,a to vo výlučnom vlastníctve Predávajúceho.

(ďalej len „Predmet prevodu“)

## Článok II Predmet Zmluvy

2.1 Predávajúci predáva Predmet prevodu Kupujúcim do ich bezpodielového spoluvlastníctva manželov a Kupujúci Predmet prevodu do svojho bezpodielového spoluvlastníctva manželov kupujú a zároveň sa zaväzujú zaň Predávajúcemu zaplatiť kúpnu cenu. Kupujúci sú z tejto zmluvy zaviazaní spoločne a nerozdielne. Ak sa v ďalšom texte tejto zmluvy používa výraz „Kupujúci“ v jednotnom čísle, označujú sa ním Kupujúci spoločne ako manželia nadobúdajúci do bezpodielového spoluvlastníctva manželov.

2.2 Predávajúci predáva Predmet prevodu ako stojí a leží.

## Článok III Kúpna cena

3.1 Kúpna cena za Predmet prevodu je 1140 eur, slovom Tisícstoštyridsať eur eur.

3.2 Kúpnu cenu je Kupujúci povinný bezhotovostným prevodom na bankový účet Predávajúceho uvedený v záhlaví tejto zmluvy, a to do 15.5.2024. Ak kúpna cena nebude Predávajúcemu uhradená riadne a včas, Predávajúci je oprávnený bezodkladne odstúpiť od tejto zmluvy, a to i bez predchádzajúceho upozornenia.

## Článok IV Osobitné ustanovenia

4.1 Zmluvné strany sa zaväzujú si poskytnúť súčinnosť pri odstraňovaní prípadných chýb v počítaní, písaní, alebo iných chýb tejto zmluvy, ktoré by mohli byť prekážkou povolenia vkladu vlastníckeho práva k Predmetu prevodu v prospech Kupujúceho.

4.2 Zmluvné strany sa vzájomne splnomocňujú na odstraňovanie prípadných chýb v počítaní, písaní, alebo iných chýb tejto zmluvy, ktoré by mohli byť prekážkou povolenia vkladu vlastníckeho práva k Predmetu prevodu v prospech Kupujúceho.

4.3 Predávajúci vo vzťahu k Predmetu prevodu vyhlasuje, že:

1. Predmet prevodu nadobudol riadne a v súlade s právnymi predpismi,
2. Predmet prevodu nemá, okrem právnych vád alebo tiarch výslovne uvedených v tejto zmluve, právne vady a nie je zaťažený žiadnymi inými právami tretích osôb a ani sa k nemu nevzťahujú iné zmluvné obmedzenia,
3. neukracuje touto zmluvou svojich veriteľov a nie je ani jeho úmyslom touto zmluvou svojich veriteľov ukrátiť,
4. vlastnícke právo k Predmetu prevodu nie je predmetom exekúcie, súdneho alebo iného konania alebo iného výkonu rozhodnutia a Predávajúci zároveň nemá vedomosť o tom, že niečo také hrozí .

4.4 Správny poplatok za podanie návrhu na vklad tejto zmluvy znáša Kupujúci.  Ak pri podaní návrhu na vklad tejto zmluvy zaplatí správny poplatok Predávajúci, má preto voči Kupujúcemu nárok na jeho náhradu.

## Článok V Záverečné ustanovenia

5.1 Táto kúpna zmluva je vyhotovená v 5 rovnopisoch, pričom každý z účastníkov tejto zmluvy obdrží jedno vyhotovenie a dva vyhotovenia sú určené pre potreby katastra nehnuteľností.

5.2 Ak zákon alebo táto zmluva neustanovuje inak, je túto zmluvu možné meniť, zrušovať alebo dopĺňať jedine na základe dohody zmluvných strán vyhotovenej vo forme písomných, očíslovaných a datovaných dodatkov.

5.3 Právne vzťahy založené touto zmluvou, ale ňou výslovne neupravené, sa spravujú príslušnými ustanoveniami Občianskeho zákonníka a ostatných platných právnych predpisov Slovenskej republiky.

5.4 Zmluvné strany vyhlasujú, že ich vôľa, ktorej prejavom je táto zmluva, je slobodná a vážna. Ďalej Zmluvné strany vyhlasujú, že si zmluvu prečítali, jej obsahu porozumeli a bez výhrad s ňou súhlasia, čo potvrdzujú svojimi podpismi.

5.5 Spôsob prevodu vlastníckeho práva k Predmetu prevodu bol schválený oprávneným orgánom Predávajúceho - obecným zastupiteľstvom, a to uznesením č. 7/2024, prijatým na zasadnutí obecného zastupiteľstva obce Ostrý Grúň, dňa 13.3.2024, ktoré je zverejnené na webovej stránke Predávajúceho.

5.6 Prevod podľa tejto zmluvy bol schválený oprávneným orgánom Predávajúceho - obecným zastupiteľstvom, a to uznesením č. 7/2024 prijatým na zasadnutí obecného zastupiteľstva Predávajúceho, dňa 13.3.2024, ktoré je zverejnené na webovej stránke Predávajúceho.

5.7 Podmienkou nadobudnutia účinnosti tejto zmluvy je jej zverejnenie v zmysle príslušných právnych predpisov.

|  |  |
| --- | --- |
| V Ostrom Grúni  dňa 22. 4. 2024 |  |

|  |  |
| --- | --- |
| Predávajúci             Obec Ostrý Grúň   ............................................... | Kupujúci                 ..............................................         Pavel Pavlík |
| Ing. Ján Adamov                starosta obce  *(úradne overený podpis)* | ..............................................         Renáta Pavlíková |